**Αγρότες 2022 : «Μητρώο Παγίων » - Αποσβέσεις – Πωλήσεις Παγίων**

*( Προδημοσίευση από το βιβλίο της Εύας Λιλιοπούλου*

*« ΑΓΡΟΤΕΣ 2022 : Φορολογία -Ασφάλιση – myDATA», το οποίο κυκλοφορεί σε λίγες μέρες – Σελίδες 312 – Τιμή 25 Ευρώ )*

**«Μητρώο Παγίων » - Αποσβέσεις – Πωλήσεις Παγίων** (Μέρος από το Κεφ. 5.7)

* ***Αρχείο ενσώματων και άυλων πάγιων περιουσιακών στοιχείων «Μητρώο Παγίων ».***

Στο αρχείο αυτό, με τήρηση αναλυτικής μερίδας, παρακολουθείται η αξία κτήσης κατά την αρχική αναγνώριση, καθώς και κάθε επακόλουθη μεταβολή, δηλαδή προσθήκη, αναπροσαρμογή, απομείωση, διαγραφή και απόσβεση επί του παγίου, με ένδειξη των σωρευτικών ποσών και των ποσών που αφορούν την περίοδο αναφοράς. Στο αρχείο αυτό παρακολουθούνται και τα πλήρως αποσβεσμένα πάγια τα οποία εξακολουθούν να πληρούν τον ορισμό του παγίου περιουσιακού στοιχείου, είτε εξακολουθούν να είναι σε λειτουργία είτε όχι.

Στην πράξη και πριν τον υπολογισμό των αποσβέσεων, πρέπει να:

**α)** Να εισαγάγουμε στο μητρώο, αν δεν το έχουμε κάνει ήδη, τα πάγια που αγοράστηκαν στο 2021.

**β)** Να διαγράψουμε από τομητρώο, αν δεν το έχουμε κάνει ήδη, τα πάγια που πωλήθηκαν ή καταστράφηκαν, στο 2021.

**γ)** Να εισαγάγουμε στο μητρώο, αν δεν το έχουμε κάνει ήδη, τις επιδοτήσεις των πάγιων που ελήφθησαν στο 2021.

**δ)** Να ελέγξουμε τους συντελεστές απόσβεσης και να δούμε αν τυχόν κάποια πάγια, τέθηκαν στο 2012, πρώτη φορά σε λειτουργία .

**ε)** Με βάση τα ανωτέρω ενημερώνουμε τους αντίστοιχους κωδικούς του πίνακα Ζ3 (Ε3) Λοιπά Πληροφοριακά Στοιχεία ( Πωλήσεις και Αγορές Παγίων, κωδ. 840, 842 και 843 )

* ***Συντελεστές Αποσβέσεων***

|  |  |
| --- | --- |
| **Κατηγορία ενεργητικού αγροτικής επιχείρησης** | **Συντελεστής** |
| Απόσβεση ζωικού κεφαλαίου καθώς και φυτικού κεφαλαίου πολυετούς καλλιέργειας (ΠΟΛ.1116/10.6.2015 ) | 10% |
| Εδαφικές αγροτικές εκτάσεις | 0% |
| Κτίρια, κατασκευές, εγκαταστάσεις, βιομηχανικές και ειδικές εγκαταστάσεις, μη κτιριακές εγκαταστάσεις, αποθήκες και σταθμοί, περιλαμβανομένων των παραρτημάτων τους (και ειδικών οχημάτων φορτοεκφόρτωσης) | 4% |
| Συντελεστής απόσβεσης φωτοβολταϊκών μονάδων παραγωγής ηλεκτρικής ενέργειας, εφόσον χαρακτηρίζονται ως "κτηριακές εγκαταστάσεις" *( ΔΕΑΦ Β 1168150 ΕΞ 2016  )* | 4% |
| Συντελεστής απόσβεσης φωτοβολταϊκών μονάδων παραγωγής ηλεκτρικής ενέργειας, εφόσον χαρακτηρίζονται ως ''μηχανήματα'' *( ΔΕΑΦ Β 1168150 ΕΞ 2016  )* | 10% |
| Μηχανήματα, εξοπλισμός εκτός Η/Υ και λογισμικού | 10% |
| Έπιπλα & Σκεύη | 10% |
| Μέσα μεταφοράς ατόμων εκτός από τα μέσα μεταφοράς μηδενικών ή χαμηλών ρύπων έως 50 γρ. CO2/χλμ. | 16% |
| Μέσα μεταφοράς ατόμων μηδενικών ρύπων | 50% |
| Μέσα μεταφοράς ατόμων χαμηλών ρύπων έως 50 γρ. CO2/χλμ. | 25% |
| Μέσα μεταφοράς εμπορευμάτων εκτός από μέσα μεταφοράς εμπορευμάτων μηδενικών ή χαμηλών ρύπων έως 50 γρ. CO2/χλμ. | 12% |
| Μέσα μεταφοράς εμπορευμάτων μηδενικών ρύπων | 50% |
| Μέσα μεταφοράς εμπορευμάτων χαμηλών ρύπων έως 50 γρ. CO2/χλμ. | 25% |
| Εξοπλισμός Η/Υ, κύριος και περιφερειακός, και λογισμικό | 20% |
| Πάγια με αξία κτήσης, μικρότερη από χίλια πεντακόσια (1.500) ευρώ. (Προαιρετική Εφαρμογή) **(\*)** | 100% κατά το έτος απόκτησης ή τμηματικά με βάση τον ισχύοντα συντελεστή |
| Πάγια περιουσιακά στοιχεία τα οποία δεν χρησιμοποιούνται παραγωγικά  ( σε αδράνεια). | Δεν υπολογίζονται αποσβέσεις |
| Οι δαπάνες επισκευής και συντήρησης εκπίπτουν  κατά το χρόνο πραγματοποίησής τους καθόσον δεν αποτελούν κόστη κτήσης ή κατασκευής, βελτίωσης, ανανέωσης και ανακατασκευής . | Εκπίπτουν εφάπαξ ως έξοδα. |
| Λοιπά πάγια στοιχεία της επιχείρησης **(\*\*)**  ( Αφορά περιπτώσεις παγίων, που δεν μπορούν να ενταχθούν στα πάγια των ανωτέρω περιπτώσεων) | 10% |
| Νέες επιχειρήσεις .[ αφορά αφενός, το σύνολο των πάγιων περιουσιακών στοιχείων (δηλαδή, είτε δεν θα διενεργηθούν φορολογικές αποσβέσεις για κανένα πάγιο περιουσιακό στοιχείο είτε θα διενεργηθούν για όλα) και αφετέρου, το σύνολο της τριετίας (δηλαδή, η επιχείρηση ή δεν θα διενεργήσει φορολογικές αποσβέσεις ή θα διενεργήσει και στα τρία (3) πρώτα φορολογικά έτη). ]. (Προαιρετική Εφαρμογή) (\*\*\*) | 0% κατά τα πρώτα τρία  φορολογικά έτη ( Με αφετηρία το έτος έναρξης ) |

***Πίνακας 7***

**Από το «****Εγχειρίδιο ερωτήσεων-απαντήσεων 2021 ΑΑΔΕ σε φορολογικά θέματα»**

**VIII. ΑΠΟΣΒΕΣΕΙΣ ΠΑΓΙΩΝ ΠΕΡΙΟΥΣΙΑΚΩΝ ΣΤΟΙΧΕΙΩΝ**

**(\*) 6. Σε ποιο φορολογικό έτος λαμβάνει χώρα η εφάπαξ απόσβεση περιουσιακού στοιχείου με αξία**μικρότερη από χίλια πεντακόσια (1.500) ευρώ;  
Εάν η αποσβέσιμη αξία ενός περιουσιακού στοιχείου της επιχείρησης είναι μικρότερη από χίλια πεντακόσια (1.500) ευρώ, το εν λόγω στοιχείο μπορεί να αποσβεστεί εξ ολοκλήρου μέσα στο φορολογικό έτος που αποκτήθηκε. Επομένως, σε περίπτωση αγοράς παγίου περιουσιακού στοιχείου με αξία μικρότερη των χιλίων πεντακοσίων (1.500) ευρώ τον Δεκέμβριο 2018, το εν λόγω στοιχείο μπορεί να αποσβεσθεί εξ’ ολοκλήρου εντός του φορολογικού έτους 2018.

**(\*\*) 2. Πώς αποσβένονται κάποια πάγια για τα οποία δεν ορίζεται συντελεστής απόσβεσης;**Για κάθε πάγιο που δεν ορίζεται συντελεστής απόσβεσης, ο συντελεστής απόσβεσης αυτού θα είναι εκείνος των «λοιπών πάγιων στοιχείων», δηλαδή δέκα τοις εκατό (10%) και όχι εκείνος που τυχόν προκύπτει από την ωφέλιμη διάρκεια ζωής του παγίου αυτού.

**(\*\*\*) 3. Πότε αρχίζουν τις αποσβέσεις τους οι νέες επιχειρήσεις με βάση το δικαίωμα που έχουν για τα τρία (3) πρώτα φορολογικά έτη;**Οι νέες επιχειρήσεις, για τα τρία (3) πρώτα φορολογικά έτη δύνανται να αναβάλλουν τη φορολογική απόσβεση για τα πάγια περιουσιακά τους στοιχεία. Επομένως, προβλέπεται ότι οι νέες επιχειρήσεις, κατά τα τρία (3) πρώτα φορολογικά έτη, με πρώτο εκείνο στο οποίο υποβλήθηκε η δήλωση έναρξης εργασιών και για όλα τα πάγια περιουσιακά στοιχεία τους, έχουν τη δυνατότητα να μη διενεργούν καθόλου αποσβέσεις. Από το τέταρτο φορολογικό έτος και μετά, θα υπολογισθούν αποσβέσεις κανονικά και για όλα τα πάγια ανεξάρτητα από τη χρήση της εν λόγω τριετίας που αποκτήθηκαν τα πάγια αυτά.  
Επισημαίνεται, ότι η επιλογή της μη διενέργειας, αφορά αφενός, σε όλα τα πάγια περιουσιακά στοιχεία (δηλαδή, είτε δεν θα διενεργηθούν αποσβέσεις για κανένα πάγιο περιουσιακό στοιχείο, είτε θα διενεργηθούν για όλα) και αφετέρου, σε όλα τα τρία (3) αυτά φορολογικά έτη (δηλαδή, η επιχείρηση δεν θα διενεργήσει αποσβέσεις ή θα διενεργήσει και στα τρία (3) πρώτα φορολογικά έτη).

* ***Απόσβεση Επιχορηγηθέντων Παγίων***

**Οι αποσβέσεις στα Πάγια που έχουν επιχορηγηθεί υπολογίζονται ως εξής :**

**α)** « τα ποσά των κρατικών επιχορηγήσεων, αποσβένονται σταδιακά, με την μεταφορά τους στα αποτελέσματα, υπό την μορφή εσόδων, στην ίδια χρήση και με τρόπο αντίστοιχο της μεταφοράς στα αποτελέσματα της λογιστικής αξίας του στοιχείου που επιχορηγήθηκε. Συνεπώς, έχει εφαρμογή η λογιστική διαδικασία, κατά την οποία το μέρος των αποσβέσεων των επιχορηγουμένων παγίων που αντιστοιχεί στο ποσοστό της επιχορήγησης, να μεταφέρεται σταδιακά στα έσοδα, μέσω του λογαριασμού 81.01.05 «Αναλογούσες στη χρήση επιχορηγήσεις παγίων επενδύσεων» (ΕΓΛΣ), ή 71.01 «Αποσβέσεις επιχορηγήσεων παγίων στοιχείων» (ΕΛΠ). ….. Οι κρατικές επιχορηγήσεις που αφορούν έξοδα μεταφέρονται στα αποτελέσματα ως έσοδα στην περίοδο στην οποία τα επιχορηγηθέντα έξοδα βαρύνουν τα αποτελέσματα. Συνεπώς, θα πρέπει εντός της ίδιας περιόδου να εμφανιστούν τόσο τα έξοδα (που επιχορηγούνται), όσο και τα έσοδα (που προέρχονται από την επιχορήγηση). » *( ΣΛΟΤ 3382/2019)*

**β)** «Οι αποσβέσεις των επιχορηγήσεων ξεκινούν από την ημερομηνία της αναγνώρισής τους (ως υποχρεώσεις) και ολοκληρώνονται εντός της χρονικής περιόδου ολοκλήρωσης απόσβεσης των σχετικών παγίων. Για παράδειγμα έστω πάγιο αξίας 100 που αποκτήθηκε στο μέσον το 2014 και αποσβένεται εντός δεκαετίας (ετήσιες αποσβέσεις 10). Βάσει αυτού η ολοκλήρωση των αποσβέσεων θα ολοκληρωθεί την 30.06.2024.Στο τέλος του 2015, έστω ότι αναγνωρίσθηκε επιχορήγηση 40. Η εν λόγω επιχορήγηση θα αποσβεσθεί μέχρι την 30.06.2024 δηλαδή σε 8,5 έτη και συνεπώς ετήσια απόσβεση από 01.01.2016 ευρώ 40/8,5=4,71.» *(Σ.ΛΟ.Τ. αριθμ. πρωτ.:* [*585 ΕΞ 7.4.2016*](https://www.taxheaven.gr/laws/circular/view/id/23560) *)*

**γ)** «1. Όπως έχει γίνει πάγια δεκτό από τη Διοίκηση, τα χρηματικά ποσά των επιδοτήσεων ή επιχορηγήσεων γενικά που καταβάλλονται από το Δημόσιο σε επιχειρήσεις που τηρούν βιβλία Β΄ του Κ.Β.Σ., για επενδύσεις που αφορούν αγορά παγίων στοιχείων, δεν θεωρούνται προσθε­τικά στοιχεία των ακαθαρίστων εσόδων, δηλαδή δεν προσαυξάνουν τα ακαθάριστα έσοδα της επιχείρησης αλλά αποτελούν μειωτικά στοιχεία του κόστους των παγίων αυτών στοιχείων και οι αποσβέσεις υπολογίζονται στην αξία κτήσης των παγίων, αφού αφαιρεθούν τα ποσά των επιχορηγήσεων (σχετ. 1071908/1159/Α0012/ ΠΟΛ. 1176/17.6.1998 και 1040321/10238/Β0012/ ΠΟΛ. 1093/5.5.1992 εγκύκλιοι).

2. Περαιτέρω, όπως έχει γίνει πάγια δεκτό από τη Διοίκηση, τα χρηματικά ποσά των επιδοτήσεων ή επιχορηγήσεων γενικά που καταβάλλονται από το Δημόσιο σε επιχειρήσεις που τηρούν βιβλία Β΄ ή Γ΄ κατηγορίας για την πραγματοποίηση διαφόρων δαπανών (π.χ. διαφήμιση, έρευνα αγοράς, επισκευές-συντήρηση κτηρίων) αποτελούν μειωτικό στοιχείο των δαπανών αυτών (σχετ. το 1028842/810/Α0012/02.04.04 έγγραφό μας).» *( Αρ. πρωτ: 1057838/ 10689πε/Β0012/2008)*

***δ) «…*** Οπότε είναι στην ευχέρεια της οντότητας το αν θα μεταχειριστεί μια κρατική επιχορήγηση ως έσοδο ή ως μειωτικό στοιχείο του κόστους;

Υπάρχει διαφορά γιατί στην πρώτη περίπτωση αυξάνονται τα ακαθάριστα έσοδα ενώ στην δεύτερη μειώνονται οι δαπάνες.

Απάντηση : Στη λογιστική Οδηγία της ΕΛΤΕ έχει δοθεί ερμηνευτικά η αναφερόμενη λύση, σύμφωνα με τη διεθνή πρακτική. Συνεπώς, είναι στη διακριτική ευχέρεια της οντότητας να επιλέξει τον ένα από τους δύο αποδεκτούς χειρισμούς και στη συνέχεια να τον ακολουθεί παγίως». *(Σ.ΛΟ.Τ. αριθ. πρωτ.: 595 ΕΞ 06.04.2017 Κρατικές επιχορηγήσεις δαπανών)*

* ***Πωλήσεις Παγίων.***

Υπολογίζουμε το αποτέλεσμα ( κέρδος ή ζημία ) που είναι ίσο με : Τιμή πώλησης μείον αναπόσβεστη αξία του πωληθέντος παγίου.

Το κέρδος που προκύπτει θεωρείται εισόδημα από «Επιχειρηματική δραστηριότητα» και όχι από «Αγροτική Δραστηριότητα» γιατί *« …Ειδικά, για τον προσδιορισμό του εισοδήματος από αγροτική επιχειρηματική δραστηριότητα στα έσοδα από επιχειρηματικές συναλλαγές περιλαμβάνονται τα έσοδα από την παραγωγή γεωργικών, πτηνοτροφικών, κτηνοτροφικών, δασοκομικών, υλοτομικών και αλιευτικών προϊόντων.» (παρ. 1, άρθρο 21, ν. 4172/2013 )*

**Προσοχή :** Τα πάγια που δίδονται ως «ανταλλαγή» στις περιπτώσεις αγοράς νέων μηχανημάτων, αντιμετωπίζονται ως αυτοτελής πράξη πώλησης.

* ***Πώληση παγίων από αγρότη του ειδικού καθεστώτος – Φ.Π.Α***

Πώληση αγροτικού φορτηγού Ι.Χ. αυτοκινήτου από αγρότη του ειδικού καθεστώτος  
Η παράδοση αγροτικού φορτηγού Ι.Χ. αυτοκινήτου από αγρότη του ειδικού καθεστώτος του άρθρου 41 του Κώδικα Φ.Π.Α. απαλλάσσεται από τον Φ.Π.Α., σύμφωνα με τις διατάξεις της περίπτωσης κθ’ της παρ. 1 του άρθρου 22 του Κώδικα Φ.Π.Α.[ κθ) η παράδοση αγαθού ή αγαθών επιχείρησης ως συνόλου, κλάδου ή μέρους αυτής από επαχθή ή χαριστική αιτία ή με τη μορφή εισφοράς σε υφιστάμενο ή συνιστώμενο νομικό πρόσωπο, από δραστηριότητα αποκλειστικά απαλλασσόμενη ή εξαιρούμενη από το φόρο ή από αγρότη του ειδικού καθεστώτος του άρθρου 41, εφόσον για τα αγαθά αυτά δεν έχει παρασχεθεί ούτε ασκηθεί άμεσα, δικαίωμα έκπτωσης, καθώς επίσης και η παράδοση αγαθών των οποίων η κτήση ή η διάθεση έχει εξαιρεθεί από το δικαίωμα έκπτωσης, σύμφωνα με την παράγραφο 4 του άρθρου 30,]. *( ΑΑΔΕ - Εγχειρίδιο Ενημέρωσης Αγροτών του Ειδικού Καθεστώτος του άρθρου 41 του Κώδικα Φ.Π.Α. - Δεκέμβριος 2018)*

* **(Από Κεφ. 11 – Παράδειγμα) : Αποσβέσεις έτους 2021 (όπως προκύπτουν από το Μητρώο Παγίων)**



***Πίνακας 14-5***

* ***Τεκμήρια αγοράς Παγίων.***

***«* Άρθρο 33. Μη εφαρμογή αντικειμενικών δαπανών και υπηρεσιών**

Με τις διατάξεις του [άρθρου 33](https://www.taxheaven.gr/membersonly) προσδιορίζονται οι περιπτώσεις κατά τις οποίες δεν εφαρμόζεται η ετήσια αντικειμενική δαπάνη διαβίωσης και απόκτησης περιουσιακών στοιχείων. Η μη εφαρμογή αυτής της δαπάνης διασφαλίζει τη μη εφαρμογή του εναλλακτικού τρόπου προσδιορισμού της ελάχιστης φορολογίας στις περιπτώσεις αυτές. Με βάση τις νέες διατάξεις τα [άρθρα 31](https://www.taxheaven.gr/membersonly) και [32](https://www.taxheaven.gr/membersonly) δεν έχουν εφαρμογή:…. **ε)** Για την αγορά πάγιου εξοπλισμού επαγγελματικής χρήσης από πρόσωπα που ασκούν επιχειρηματική δραστηριότητα. Στην έννοια του πάγιου εξοπλισμού περιλαμβάνονται μηχανήματα, υπολογιστές, έπιπλα, σκεύη, Φ.Δ.Χ. αυτοκίνητα, Φ.Ι.Χ. αυτοκίνητα, Ε.Δ.Χ. αυτοκίνητα, Ε.Ι.Χ. αυτοκίνητα, μοτοποδήλατα, μοτοσυκλέτες, σκάφη, αεροσκάφη που χρησιμοποιούνται αποκλειστικά για την άσκηση επιχείρησης ή ελευθέριου επαγγέλματος.» *(ΠΟΛ 1076/2015)*

* **(Από Κεφ. 10.1 ) : Χρηματικά ποσά που πραγματικά καταβάλλονται (απόκτηση περιουσιακών στοιχείων, κ.λπ )**

Καταγράφονται στον **Πίνακα 5 (2) του Εντύπου Ε1**.

Σημειώνεται ότι για τους κωδικούς **719 έως 728**, οι οποίοι αφορούν σε δαπάνες απόκτησης περιουσιακών στοιχείων, υπάρχει διάκριση αν πρόκειται για δαπάνη που πραγματοποιήθηκε στην ημεδαπή ή στην αλλοδαπή. Επίσης, ζητείται ο ΑΦΜ του συμβαλλόμενου κατά περίπτωση.

Λαμβάνονται υπόψη τα ακόλουθα:  
**(α)** Αγορά ή χρηματοδοτική μίσθωση αυτοκινήτων, δίτροχων ή τρίτροχων αυτοκινούμενων οχημάτων, πλοίων αναψυχής και λοιπών σκαφών αναψυχής, αεροσκαφών και κινητών πραγμάτων μεγάλης αξίας.

**Προσοχή (1) :** «Εξαιρούνται όσα αποτελούν το άμεσο αντικείμενο εμπορικής δραστηριότητας καθώς και τα επιβατικά Δ.Χ. καθώς και τα φορτηγά Δ.Χ. και Ι.Χ. που αποτελούν πάγιο εξοπλισμό επαγγελματικής χρήσης. Στην έννοια του επαγγελματικού εξοπλισμού (άρα και για τις αγροτικές επιχειρήσεις), δεν περιλαμβάνεται η απόκτηση Ι.Χ. επιβατικού αυτοκινήτου, για τα οποία ισχύει σε κάθε περίπτωση το τεκμήριο απόκτησης.» *(Οδηγίες για τη συμπλήρωση της δήλωσης φορολογίας εισοδήματος φυσικών προσώπων φορολογικού έτους 2021)*

Ως κινητά πράγματα μεγάλης αξίας νοούνται εκείνα που η αξία τους υπερβαίνει το ποσό των δέκα χιλιάδων (10.000) ευρώ. Αν η αξία κάθε πράγματος είναι μικρότερη του ποσού αυτού, τα αγορασθέντα όμως πράγματα αποτελούν κατά τις συναλλακτικές αντιλήψεις ενιαίο σύνολο, τότε για τον υπολογισμό της αξίας λαμβάνεται υπόψη η αξία όλων αυτών των πραγμάτων, εφόσον υπερβαίνει το ποσό των δέκα χιλιάδων (10.000) ευρώ..

**Προσοχή (2) :** « Ε. Λοιπές Εξαιρέσεις από την Εφαρμογή των Αντικειμενικών Δαπανών και Δαπανών Απόκτησης : Η ετήσια αντικειμενική δαπάνη διαβίωσης και η δαπάνη απόκτησης περιουσιακών στοιχείων δεν εφαρμόζεται στις εξής περιπτώσεις:.. ε) Για την αγορά πάγιου εξοπλισμού επαγγελματικής χρήσης από πρόσωπα που ασκούν επιχειρηματική δραστηριότητα. Στην έννοια του πάγιου εξοπλισμού περιλαμβάνονται μηχανήματα, υπολογιστές, έπιπλα, σκεύη, Υ.Δ.Χ. αυτοκίνητα, Υ.Ι.Χ. αυτοκίνητα, Ε.Δ.Χ. αυτοκίνητα, μοτοποδήλατα, μοτοσυκλέτες, σκάφη, αεροσκάφη που χρησιμοποιούνται αποκλειστικά για την άσκηση επιχείρησης ή ελευθέριου επαγγέλματος. Επισημαίνεται ότι στην έννοια του πάγιου εξοπλισμού δεν εμπίπτει η αγορά ή ανέγερση οικοδομής, καθώς και η αγορά ΙΧ επιβατικού αυτοκινήτου ατομικής επιχείρησης» *( Οδηγίες για τη συμπλήρωση της δήλωσης φορολογίας εισοδήματος φυσικών προσώπων φορολογικού έτους 2021 )*

**(β)** Αγορά επιχειρήσεων ή **σύσταση ή αύξηση του κεφαλαίου επιχειρήσεων που λειτουργούν ατομικώς** ή με τη μορφή ομόρρυθμης ή ετερόρρυθμης ή ανώνυμης εταιρείας ή περιορισμένης ευθύνης εταιρίας ή ιδιωτικής κεφαλαιουχικής εταιρίας ή κοινωνίας ή κοινοπραξίας ή αστικής εταιρίας ή αγορά εταιρικών μερίδων και χρεογράφων γενικώς, καθώς και οι καταβολές που πραγματοποιούνται για τα ασφαλιστικά επενδυτικά συμβόλαια, κατά το μέρος που αποτελούν επενδυτικό προϊόν.

**Προσοχή :** **ΔΕΔ 5149/2018**

**Δαπάνες ανέγερσης επενδυτικού παγίου ατομικής όταν δεν καλύπτεται από επιδότηση θεωρείται αύξηση κεφαλαίου και εμπίπτει στα τεκμήρια …..**

…………………

**Εξώφυλλο του βιβλίου :**

Εικόνα που περιέχει κείμενο, φρούτο

Περιγραφή που δημιουργήθηκε αυτόματα

**Περιεχόμενα του βιβλίου :**

Το περιεχόμενο του βιβλίου αναπτύσσεται σε τρείς ενότητες και σε 15 κεφάλαια :

**Ενότητα Πρώτη: Φορολογία και Αγρότες**

* **Κατηγορίες Αγροτών**

Κατηγορίες με βάση την φορολογία εισοδήματος – Φορολογικό Έντυπο Ε3

Κατηγορίες με βάση την συμμετοχή σε Αγροτικό Συνεταιρισμό (Α.Σ) /Μερίσματα από Α.Σ

* **Επαγγελματίας αγρότης - Μητρώο Αγροτών και Αγροτικών Εκμεταλλεύσεων (Μ.Α.Α.Ε.)**

Προϋποθέσεις ένταξης/Φορολογικό Πλεονέκτημα του «Επαγγελματία αγρότη»

* **Εισόδημα εργατών γης - Εργόσημο**
* **Φ.Π.Α**

Κατηγορίες/Επιστροφή ΦΠΑ σε αγρότες του ειδικού καθεστώτος /Μετάταξη αγροτών από το ένα καθεστώς στο άλλο /Υποβολή δήλωσης μεταβολών /Δήλωση αποθεμάτων μετάταξης / Συντελεστές ΦΠΑ/Παραγγελιοδοχικές πωλήσεις αγροτικών προϊόντων (ΦΠΑ και Λογιστικός χειρισμός)/Αγρότες και Φ.Π.Α Prorata

* **Αγρότες (παραγωγοί) πωλητές ‘’Λαϊκών Αγορών"/Υπαίθριου Εμπορίου**

Κατηγορίες αδειών/Υποχρέωση έναρξης επιχειρηματικής δραστηριότητας/ Καθορισμός τέλους θέσης και δικαιώματος δραστηριοποίησης

* **Υποχρέωση τήρησης λογιστικών βιβλίων και έκδοσης παραστατικών – «Ελληνικά Λογιστικά Πρότυπα»**

«Τιμολόγιο »/ «Τιμολόγιο Αγοράς » ή "Τίτλος Κτήσης"/«Εκκαθάριση»/ «Αυτοτιμολόγηση »/«Ειδικό στοιχείο» για κάθε παράδοση αγροτικών προϊόντων και παροχή αγροτικών υπηρεσιών/Παραστατικά Ελαιοτριβείου /Διήμεροι μικροί αποσταγματοποιοί

* Υποχρέωση έκδοσης παραστατικών Διακίνησης
* **Βάσεις δεδομένων, που δίνουν σημαντικές πληροφορίες για τον αγρότη**

Βεβαίωση Επαγγελματία Αγρότη /Βεβαίωση για ποσά των αγροτικών επιδοτήσεων /Ασφαλιστικές εισφορές ΕΦΚΑ/Ο.Γ.Α /Δήλωση ΟΣΔΕ

* Εισφορές και Αποζημιώσεις ΕΛΓΑ (Οργανισμός Ελληνικών Γεωργικών Ασφαλίσεων )
* Μισθωτήρια αγρών και αποθηκών
* Το έντυπο «Ε3» και «Ε1» για όσους δηλώνουν Αγροτικά Εισοδήματα – Πληροφοριακά στοιχεία

Αλιείς - πλοιοκτήτες αλιευτικών πλοίων /Κάτοχοι αγροτικού αυτοκίνητου/ Ασφαλισμένοι στον ΟΓΑ/ΕΦΚΑ /Επίμορτη αγροληψία (Σεμπρικά)/Φορολογική μεταχείριση κοινωνίας κληρονόμων

* Έντυπο Ε3

Εισαγωγικός Πίνακας (Στοιχείων)

Πίνακας 2 - Πληροφοριακά στοιχεία που αφορούν Αγρότες

Πίνακας Β'. Πληροφοριακά Στοιχεία Επιχείρησης

Στοιχεία εμφανίζονται προ-συμπληρωμένα στο έντυπο Ε3

* **Έσοδα «αγροτικής επιχειρηματικής δραστηριότητας»**

Ποια θεωρούνται Έσοδα «αγροτικής επιχειρηματικής δραστηριότητας» /Εισόδημα από εκμετάλλευση αγροτικών φωτοβολταϊκών /Έσοδα από διανομή «πλεονάσματος» συνεταιρισμού/Επιστροφή ΦΠΑ στους αγρότες του ειδικού καθεστώτος /Ποια δεν θεωρούνται Έσοδα "αγροτικής επιχειρηματικής δραστηριότητας" αλλά έσοδα από "επιχειρηματική δραστηριότητα"/Μερισμός των κοινών δαπανών

* **Έξοδα (Δαπάνες) «αγροτικής επιχειρηματικής δραστηριότητας»**

Αναλυτικός κατάλογος με αναλυτικές παραπομπές / Έξοδα (Δαπάνες) που δεν αναγνωρίζονται φορολογικά ή αναγνωρίζονται υπό προϋποθέσεις / Έξοδα/Δαπάνες: - Καυσίμων-Σίτισης εργατών-Ηλεκτρικής Ενέργειας-Δακοκτονία/Τόκοι και Έξοδα Τραπεζών /«Μητρώο Παγίων » - Αποσβέσεις – Πωλήσεις Παγίων /Συντελεστές Αποσβέσεων /Απόσβεση Επιχορηγηθέντων Παγίων /Πωλήσεις Παγίων / Τεκμήρια αγοράς Παγίων/Καταστροφή παγίων

* Απογραφή Αποθεμάτων – Απαλλαγές
* Επισφαλείς Απαιτήσεις
* Μεταφορά της φορολογικής Ζημιάς
* Επισημάνσεις από το «Πρόγραμμα ελέγχου προσώπων που τηρούν απλογραφικά βιβλία» (Α.1293/2019 ) και αφορά αγρότες.
* Στάδια ενεργειών για τον προσδιορισμού του φορολογητέου αποτελέσματος
* Το έντυπο «Ε3» για όσους δηλώνουν Αγροτικά Εισοδήματα – Οικονομικά στοιχεία

Πίνακας Γ΄1 - Σύνολο Ενοικίων που καταβλήθηκαν / Πίνακας Γ΄2 - Αγροτικές Επιδοτήσεις – Ενισχύσεις/Αγροτικές Επιδοτήσεις – Ενισχύσεις/Επιστρεπτέα Προκαταβολή / Πίνακας Ζ'. Γενικές Οικονομικές Πληροφορίες (Απλογραφικά - Διπλογραφικά Βιβλία) / Πίνακας Δ'- Οικονομικά Δεδομένα Επιχειρήσεων (Απλογραφικά - Διπλογραφικά Βιβλία)/ Πίνακας ΣΤ'- Προσδιορισμός Φορολογητέων Κερδών Ατομικών Επιχειρήσεων (Απλογραφικά - Διπλογραφικά Βιβλία)

* Κατάσταση «Φορολογικής Αναμόρφωσης»
* Πίνακας Ε΄- Προσωρινών Διάφορων μεταξύ Φορολογικής - Λογιστικής Βάσης - Παράδειγμα
* Το έντυπο «Ε1» για όσους δηλώνουν Αγροτικά Εισοδήματα

Συμπλήρωση Πίνακα 2: Πληροφοριακά Στοιχεία Εκκαθάρισης

Συμπλήρωση του Πίνακα 4Γ1 Εισόδημα από Επιχειρηματική Δραστηριότητα

* Προσδιορισμός του Φόρου Εισοδήματος της Αγροτικής Επιχείρησης
* Κλίμακα του φόρου που ισχύει για την «αγροτική επιχειρηματική δραστηριότητα» και Μείωση του φόρου λόγω οικογενειακής κατάστασης
* Φορολογικές ελαφρύνσεις των νέων αγροτών
* Προκαταβολή φόρου αγροτικής δραστηριότητας
* «Εισφορά Αλληλεγγύης» - Άρθρο 43Α, ν. 4172/2013
* «Τέλος επιτηδεύματος» - Άρθρο 31, ν. 3986/2011
* Εισόδημα Αγροτών από ιδιοχρησιμοποίηση ή δωρεάν παραχώρηση Ακινήτων
* Τεκμήρια (Αγροτών) και Έμμεσες τεχνικές ελέγχου

Τρόποι κάλυψής των τεκμηρίων /« Έμμεσες τεχνικές ελέγχου» /Φορολογικός έλεγχος αγρότη και Έμμεσες τεχνικές ελέγχου

* **Παράδειγμα (αναλυτική προετοιμασία και συμπλήρωση εντύπου Ε3 για τα αγροτικά εισοδήματα )**

**Ενότητα Δεύτερη : Ασφάλιση και Αγρότες**

* Ασφάλιση και ασφαλιστικές εισφορές αγρότη
* Υπόχρεοι σε ασφάλιση αγρότες /Φορολογική αναγνώριση των ασφαλιστικών εισφορών /Διαδικασία επιλογής ασφαλιστικών εισφορών /Κλίμακες ασφαλιστικών εισφορών
* Απασχόληση συνταξιούχων σε αγροτικές εκμεταλλεύσεις
* Απαραίτητη η φορολογική δήλωση με αγροτικά εισοδήματα για την λήψη σύνταξης από τον ΕΦΚΑ/ΟΓΑ
* Ασφάλιση και ασφαλιστικές εισφορές εργαζομένων σε αγροτικές εκμεταλλεύσεις
* Ασφαλιστικές εισφορές εργατών γης ( Εργόσημο)- Ημεδαποί και Πολίτες τρίτων χωρών.
* Εργάτες γης και Εργατική Νομοθεσία
* Εργάτες ζωικής παραγωγής, αλιεργάτες και "Μετακλητοί"

**Ενότητα Τρίτη: «myDATA» και Αγρότες**

* Η «πλατφόρμα myDATA» -Γενικά για την λειτουργία της
* Υπόχρεοι και απαλλασσόμενοι Αγρότες
* Κατηγορίες Αγροτών του Κανονικού Καθεστώτος, με βάση τα εκδιδόμενα στοιχεία εσόδων.
* Προθεσμίες διαβίβασης στην «Μεταβατική» και στην «Κανονική» περίοδο
* Αγρότες Κανονικού Καθεστώτος – Διαβίβαση ανά είδος παραστατικού εσόδων.
* Αγροτικές και άλλες Επιδοτήσεις – Κωδικοί και χρόνος διαβίβασης
* Πωλήσεις λιανικής – e send
* Αγρότες Κανονικού Καθεστώτος – Διαβίβαση ανά είδος παραστατικού εξόδων.